CELEX: 62019TN0368
Language: da
Date: 2019-06-18 00:00:00
Title: Sag T-368/19: Sag anlagt den 18. juni 2019 — Datenlotsen Informationssysteme mod Kommissionen

12.8.2019   
            
            
               DA
            
            
               Den Europæiske Unions Tidende
            
            
               C 270/37
            
         
      Sag anlagt den 18. juni 2019 — Datenlotsen Informationssysteme mod Kommissionen
      (Sag T-368/19)
      (2019/C 270/39)
      Processprog: tysk
      
         Parter
      
      
         Sagsøger: Datenlotsen Informationssysteme GmbH (Hamburg, Tyskland) (ved advokat T. Lübbig)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Europa-Kommissionen har tilsidesat sine forpligtelser i henhold til artikel 108 TEUF, idet den har undladt at afslutte den formelle undersøgelsesprocedure i sag SA.34402 (2015/C ex 2012/NN) med en afgørelse, jf. artikel 108, stk. 2, TEUF, henholdsvis artikel 9, stk. 1, i forordning 2015/1589 (1), inden for en rimelig frist.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført fire anbringender.
      
                  1.
               
               
                  Første anbringende: Tilsidesættelse af artikel 108 TEUF grundet manglende afslutning af den formelle undersøgelsesprocedure.
                  
                              —
                           
                           
                              Det gøres inden for rammerne af det første anbringende gældende, at sagsbehandlingstiden på mere end syv år må bedømmes til at være urimelig. Sagsøgeren gør i denne henseende gældende, at henset til sagsøgtes omfattende viden og det ringe antal åbne spørgsmål, burde en afgørelse allerede være blevet truffet. Endvidere er en snarlig afgørelse nødvendig grundet sagsøgers påtrængende erhvervsmæssige behov.
                           
                        
            
                  2.
               
               
                  Andet anbringende: Tilsidesættelse af retten til en rimelig sagsbehandlingstid, som er en del af retten til god forvaltning, jf. artikel 41 i Den Europæiske Unions charter om grundlæggende rettigheder
                  
                              —
                           
                           
                              Inden for rammerne af det andet anbringende gøres argumenter gældende, som i det væsentlige er identiske med eller ligner de argumenter, der fremføres inden for rammerne af det første anbringende.
                           
                        
            
                  3.
               
               
                  Tredje anbringende: Tilsidesættelse af artikel 41 i Den Europæiske Unions charter om grundlæggende rettigheder, sammenholdt med artikel 20 i dette charter
                  
                              —
                           
                           
                              Inden for rammerne af det tredje anbringende gøres det først og fremmest gældende, at Kommissionen har tilsidesat kodeksen for god praksis ved behandling af statsstøttesager ved forskellige foranstaltninger, der har forsinket proceduren.
                           
                        
            
                  4.
               
               
                  Fjerde anbringende: Tilsidesættelse af retten til en begrundelse, som er en del af retten til adgang til effektive retsmidler, jf. artikel 47 og artikel 41, stk. 2, litra c), i Den Europæiske Unions charter om grundlæggende rettigheder
                  
                              —
                           
                           
                              Inden for rammerne af det fjerde anbringende gøres det gældende, at Kommissionen ikke generelt kunne lægge til grund, at videre efterforskning var nødvendig, men at den skulle have uddybet dette og godtgjort det på en måde, der kunne efterprøves.
                           
                        
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT L 248 af 24.9.2015, s. 9).